Colesbukta
Store norske leksikon,Geografi,Norges geografi,Svalbard
Colesbukta er en 4,5 km bred, åpen bukt på sørsiden av den ytre delen av Isfjorden, Spitsbergen, Svalbard, mellom Grumantbyen og Barentsburg.
Det er registrert mange kulturminner i området, både fra gruvetiden og tidligere prospekterings- og fangstvirksomhet. Colesdalen har også områder med frodig vegetasjon, blant annet den sjeldne arktiske blåklokken (Campanula rotundifolia ssp. gieseckiana) og det er et viktig raste- og myteområde for gjess. Historie Colesdalen ble kalt Coles Park i 1630 og beskrevet som et bra sted for å jakte rein. Navnet er tidligere blitt mistolket som Coal Bay (Kullbukt). I dag blir det engelske navnet Coles Bay også brukt lokalt.Colesbukta var utskipningshavnen for de russiske kullgruvene i Grumantbyen. En innebygd jernbane transporterte kull mellom anleggene i Grumantbyen og Colesbukta inntil gruvedriften ble nedlagt i 1961. Les mer i Store norske leksikon Svalbard kull Store Norske Spitsbergen Kulkompani AS Eksterne lenker Norsk Polarinstitutt: Cruisehåndbok for Svalbard Litteratur Norsk Polarinstitutt: The Place Names of Svalbard, 2003